अपर कलक्टर एवं यातायात प्रभारी जेके धु्रव ने विधानसभा निर्वाचन 2018 कार्यक्रम के अंतर्गत वाहन एवं पेट्रोल पंप मालिकों की बैठक ली। बैठक में मतदान पदों के परिवहन के लिए 112 बस, 222 मिनी बस तथा सेक्टर ऑफिसर, सेक्टर मजिस्टे्रट, माईक्रो आब्जर्वर के लिए 272 जीप लगाने का आंकलन भी किया गया। बैठक में उपस्थित बस मालिकों को विधानसभा निर्वाचन के लिए उनके पास उपलब्ध बस एवं मिनी बस को चालू हालत रखने में रखने के निर्देश दिए गए। इसके साथ ही सभी वाहनों के लाईसेंस एवं वाहन चालकों के ड्राईविंग लाईसेंस को अद्यतन रखने को कहा गया। इसके साथ ही पेट्रोल पंप मालिकों को निर्वाचन के समय पर्याप्त मात्रा में पेट्रोल एवं डीजल की व्यवस्था सुनिश्चित करने के निर्देश भी दिए गये। बैठक में अतिरक्ति क्षेत्रीय परिवहन अधिकारी गनी खान एवं सहायक खाद्य अधिकारी भी उपस्थित थे।